HU
2022.11.4.
Végrehajtás
6.
Az Európai Unió Hivatalos Lapja
C 421/33
Az ERFA-program a Horizont Európát kiegészítő K+F-projekteket támogat, bár az ERFA keretében elszámolható költségek köre eltérő.
A módosított általános csoportmentességi rendelet 25d. cikke összeegyeztethetőségi feltételeket állapít meg az olyan társfinanszírozott K+F-projektek (többek között ERFA-forrásokból történő) állami támogatására, amely projektek kiegészítik a partnerségalakítási műveleteket (ilyen esetekben a Horizont Európa keretében megállapított elszámolható költségek és finanszírozási arányok alkalmazandók).
Ezen túlmenően az általános csoportmentességi rendelet módosított 25d. cikke lehetővé teszi, hogy az állami beruházási támogatás a partnerségalakítási művelet keretében végrehajtott infrastrukturális beruházások 70 %-át fedezze (szintén bizonyos feltételek mellett).
A projektjavaslatot egyetlen értékelés keretében vizsgálják, amely kiterjed a projekt mindkét részére (azaz a Horizont Európából támogatott és a választott kiegészítő finanszírozási forrásból, például valamely kohéziós politikai program keretében támogatott részre).
Erre azért van szükség, hogy alkalmazni lehessen az általános csoportmentességi rendelet módosított 25d. cikkét, amely lehetővé teszi, hogy a kiegészítő finanszírozási forrás kezelői a szóban forgó műveletre alkalmazzák a Horizont Európa keretében meghatározott elszámolható költségek kategóriáit, maximális összegeit és számítási módszereit.
Upstream és downstream szinergiák
Upstream/downstream szinergiák akkor alakulnak ki, amikor az uniós támogatás (elsősorban a Horizont Európa és ERFAprogramokon keresztül) összehangolt és zökkenőmentes keretet biztosít a K+I innovációs folyamat valamennyi lépéséhez (a kapacitásépítéstől és az alapkutatástól kezdve az innovatív megoldások magánvállalkozások általi piaci hasznosításáig és bevezetéséig).
Az ilyen szinergiák különleges hozzáadott értéket képviselnek, ha olyan területeken jelentkeznek, amelyek kulcsfontosságú uniós szakpolitikai célokhoz kapcsolódnak, és lehetőséget kínálnak a tágabb értelemben vett gazdaság jelentős fejlődésére.
Az ilyen szinergiák kialakításához szoros együttműködésre van szükség az érintett szereplők – különösen a Horizont Európa és az ERFA-támogatás programozásában és végrehajtásában részt vevő uniós és nemzeti hatóságok – között.
A Horizont Európa küldetések (18) például új módszereket kínálnak az érintett szereplők küldetése során azonosított kihívások kezelésére, és olyan átalakító erejű megoldásokat kínálnak, amelyek elősegíthetik az elérhető legjobb technológiák elterjedésének felgyorsítását.
Az öt uniós küldetés és az ERFA közötti lehetséges szinergiák gyakorlati példáit e feljegyzés melléklete ismerteti.
Az említett elterjedés ösztönzése érdekében a Horizont új terjesztési és hasznosítási stratégiája integrált megközelítést fog szorgalmazni, amelynek során küldetéseredmény-portfóliókat hoz létre és tart fenn, amelyeket integrált szolgáltatási ökoszisztémával (pl.
Horizont Eredményplatform és Horizont Results Booster) és kezdeményezésekkel (pl. rendezvények és munkaértekezletek) kombinál.
Ez egyértelmű kutatási és innovációs eredményeket hoz majd a nemzeti és regionális befektetőknek és politikai döntéshozóknak.
A Horizont új terjesztési és hasznosítási stratégiája is kiemeli a Horizont Európa munkaprogram témáit, így a pályázatokra jelentkezők mérlegelhetik, hogy ki tudják-e aknázni a más uniós programokkal fennálló potenciális szinergiákat.
A Horizont 2020 (és más uniós programok) keretében már folyamatban lévő projektek eredményeinek hasznosítására irányuló negyedik közép-európai Interreg programból levont tanulságokat figyelembe fogják venni, amikor arról döntenek, hogy az Interreg programok segítségével hogyan aknázzák ki a Horizont Európa K+I-eredményeit (a régiók magas színvonalú K+I-eredményekhez való hozzáférésének javítását szolgáló további eszközként).
Az ebbe az irányba tett jövőbeli erőfeszítésekhez hasznosítani fogják a kapcsolatteremtési kezdeményezésekből származó ismereteket és tapasztalatokat (például az új Horizont-Interreg szinergiák feltérképezésére szolgáló eszköz, amely a tematikus és regionális információkat egyesíti annak érdekében, hogy azonosítsa e két finanszírozási irány közötti lehetséges szinergiákat).
Ezek a megközelítések és megoldások is segíthetik az állami szerveket abban, hogy új képességeket fejlesszenek ki és új szolgáltatásokat nyújtsanak.
Ez különösen fontos a kevésbé fejlett és a peremterületek számára, amelyek kevésbé képesek alkalmazni az új technológiákat és kezelni a rendszerszintű átalakulást.
(18) További részletek a Horizont Európa keretében megvalósuló uniós küldetésekről: https://ec.europa.eu/info/research-and-innovation/ funding/funding-opportunities/funding-programmes-and-open-calls/horizon-europe/eu-missions-horizon-europe_en#what